
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  152/22.04.2026
__________________________________________________________________________________
 
Referat de aprobare

privind concesionarea prin licitație publică a imobilului teren in suprafață de 1.474 m2 din Drobeta Turnu-Severin, Bdul Porțile de Fier,  identificat cu NC 69124.  
1) Motivul emiterii actului administrativ cu caracter individual
                       Având în vedere numeroasele cereri formulate de persoane fizice sau juridice privind concesionarea unor suprafețe de teren în vederea desfășurării unor activități economice și/sau realizarea de locuințe, Municipiul Drobeta Turnu Severin prin Direcția Patrimoniu, a identificat suprafața de teren de 1.474 mp din Drobeta Turnu-Severin, Bdul Porțile de Fier, identificată cu NC 69124.
                          Din Extrasul de carte funciară, nr. 16499/16.04.2026  rezultă că imobilul teren în suprafață de 1.474 m2  este proprietatea Municipiului Drobeta Turnu-Severin și face parte din domeniul privat.
                        Din Certificatul de urbanism nr. 888/22.07.2025 – Regimul tehnic rezultă că sunt permise reconversii în zona industrială, spații de comerț, instituții publice și servicii, construcții pentru activități nepoluante, construcții cu regim mic de înălțime, construcții de locuințe propuse, sau alte funcțiuni complementare zonei industriale. Interdicție temporară de construire în zonele IS, acolo unde se vor propune obiective noi, până la elaborarea și aprobarea documentațiilor de urbanism. Se vor asigura accese directe sau prin servitute ale persoanelor, autoturismelor și mai ales ale vehiculelor speciale de intervenție: pompieri, salvare, poliție, conf. art. 25 și 26 din RUL ”Accese carosabile și pietonale”. Sunt interzise construcțiile de locuințe pe parcele care nu îndeplinesc condițiile de construibilitate, construcțiile cu profil industrial și agricol care poluează aer-apă-sol. Interdicție definitivă de construire pe spațiile publice : trotuare, alei pietonale, suprafețe plantate. Sunt permise construcții și amenajări turistice – pensiuni și hoteluri turistice dacă acestea corespund normelor și cerințelor Ordiunului MT 20/1995 și HG 207/1994.
                          Prin Raportul de evaluare nr. 61T/09.03.2026 întocmit de către evaluator autorizat inginer  Octavian Bordei, s-a stabilit o redevență anuală de 2.290 euro (11.665 lei ) la o valoare unitară a terenului de 38,84 euro/m2.
                          Având în vedere situaţia de fapt prezentată, raportat la dispoziţiile art.13, alin.1, din Legea 50/1991 coroborat cu dispozitiile art.362 alin.1 si alin.3 cu trimitere la dispozițiile art. 308, 309 și 312 din O.U.G. nr. 57/2019 privind Codul administrativ precum și cu dispozițiile art.2, pct.2, lit. a, din Regulamentul privind concesionarea unor terenuri din domeniul public și privat al municipiului Drobeta Turnu Severin, aprobat prin HCL Drobeta Turnu Severin, nr.99/27.04.2021, propunem aprobarea concesionării prin licitație publică a  imobilului teren in suprafață de 1.474 m2 din Drobeta Turnu-Severin, Bdul Porțile de Fier, identificat cu NC 69124 precum și aprobarea Raportului de evaluare nr. 61T/09.03.2026 întocmit de către evaluator autorizat inginer Octavian Bordei.
 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin. 
       Contravaluarea serviciilor de evaluare in sumă de 650 lei vor fi recuperate de la concesionarul adjudecatar.

 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea în Monitorul Local – Drobeta Turnu-Severin.
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan

